Sömuleiðis blasir við hvernig heiti Aðalstrætis er til komið á sínum tíma , þó að það standi ekki undir nafni nú á dögum . Þegar Þingholtin byggðust hafa menn viljað láta götunöfnin vísa í tiltekna hugmyndaheild , í því tilviki norræna goðafræði , samanber heitin Óðinsgata , Þórsgata , Freyjugata , Týsgata , Lokastígur , Haðarstígur , Baldursgata , Nönnugata , Bragagata , Urðarstígur og svo framvegis . Svipaðri grunnhugmynd hefur síðan verið beitt í mörgum hverfum , svo sem í Hlíðum , Holtum , Túnum , Teigum , Háaleitishverfi , Bæjum í Árbæjarhverfi , Bökkum , Hólum , Stekkjum , Töngum , Brekkum , Vöngum og þannig mætti lengi telja . Margar erlendar þjóðir hafa þann sið að skíra götur eftir þekktum mönnum , samanber H.C. Andersens Boulevard í Kaupmannahöfn , Runebergsgatan í Helsinki , Rooseveltlaan í Amsterdam , Karl Johan í Osló og svo framvegis . En þá lægi Jón Stefánsson óbættur hjá garði . Okkur yrði að vísu trúlega hugsað til hans ef Jónsgata lægi milli Kjarvals og Ásgríms en hvernig ætti þá að koma öllum hinum Jónunum að ? Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .